钦定古今图书集成/明伦汇编/闺媛典/第015卷 > 无题二首 前人
## 钦定古今图书集成/明伦汇编/闺媛典/第015卷 > 无题二首 前人

晨窗刺绣夜深眠，少长红闺有岁年。小妺春来新受
发，侍儿日久渐齐肩。《粗通文史》无俳剧，细理装梳不
粉铅。生计渐消珠翠减，故家风格自依然。

风流吾辈谓无妨，闺阁从兹一例狂。高结彩楼教掷
婿，侧开青琐便窥郎。琴心合载佳人传，眉案原来丑
妇妆。斗草盈盈才十五，自缝鸳被嫁王昌。